| Medaljeoversikt |
| --- |
| Friidrett |
| Konkurrerte for Italias flagg Italia |
|  Innendørs-EM |
| Gull | Torino 2009 | 4 x 400 meter |
| Sølv | Torino 2009 | 400 meter |
|  Europacupen i friidrett |
| Sølv | Annecy 2008 | 400 meter |
|  Europacupen i friidrett innendørs |
| Sølv | Moskva 2008 | 400 meter |
|  Europacupen i friidrett for klubblag |
| Gull | Vila Real de Santo António 2012 | 400 meter |
| Sølv | Vila Real de Santo António 2010 | 400 meter |
| Gull | Albufeira 2007 | 400 meter |
| Gull | Valencia 2006 | 400 meter |

**Claudio Domenico Licciardello** (født 11. januar 1986 i Catania) er en italiensk friidrettsutøver, som spesialiserer seg på 400 meter sprint. 

Hans beste resultat hittil er sølv på 400 meter og gull på 4 x 400 meter stafett ved EM i friidrett innendørs 2009.

Karriere som junior
-------------------

Licciardello fikk bronse på 400 meter ved European Youth Olympic Festival i 2003, som ble arrangert i Paris i Frankrike. Året etter deltok han ved junior-VM i friidrett 2004 i Grosseto, men ble slått ut i semifinalen, med tiden 47,35.

Karriere som senior
-------------------

Hans første store seniormesterskap var VM i friidrett 2005 i Helsingfors. Her løp Italia på 3.04,40 i sitt innledningsheat, og gikk ikke videre til finalen.

Licciardello deltok i EM 2006 i Göteborg, der han ble utslått i semifinalen på 400 meter. Det italienske stafettlaget på 4 x 400 meter ble slått ut i innledningsheatet. Ved Europacupen i friidrett for klubblag (European Champion Clubs Cup) fikk han gull på 400 meter både i 2006 og 2007. På nasjonalt nivå fikk han gull på 400 meter i det italienske mesterskapet for lag utendørs, og sølv på samme distanse innendørs, i 2007. 

I 2008 vant han 400 meter i det italienske mesterskapet innendørs. Ved Europacupen i friidrett i Annecy fikk han sølv, og han fikk også sølv ved Europacupen i friidrett innendørs i Moskva. Han deltok også i OL 2008, der han gikk videre fra innledningsheatet med tiden 45,25, men ble slått ut i semifinalen, der han løp på tiden 45,64 og kom sist i sitt semifinaleheat. 

Det store gjennombruddet kom på hjemmebane under innendørs-EM 2009 der han tok sølv på 400 meter etter Johan Wissman, og i tillegg var med på vinne gull på 4 x 400 meter stafett, sammen med Jacopo Marin, Matteo Galvan og Domenico Rao. Han vant også gull på 400 meter for andre år på rad, ved det italienske mesterskapet innendørs i 2009. 

Ved Europacupen i friidrett for klubblag 2010 i Vila Real de Santo António i Portugal fikk han igjen sølv på 400 meter, mens han ved Lag-EM i friidrett 2010 i Bergen kom på 4.-plass. Han deltok også på det italienske laget som kom på 8.-plass i finalen. Licciardello løp her sammen Marco Vistalli, Luca Galletti, og Andrea Barberi. 

I 2012 ble han for første gang italiensk mester på 400 meter utendørs, i juli. Han løp på 46,15, og vant med det foran hhv. Isalbet Juarez og Lorenzo Valentini. Internasjonalt vant han også en ny gullmedalje - han vant 400 meter ved Europacupen i friidrett for klubblag i Vila Real de Santo António.

Referanser
----------

1. ↑  IAAF - *10th IAAF World Championships in Athletics > 4x400 Metres Relay*, besøkt 30. april 2013.
2. ↑  European Athletics – *Torino ITA 6 – 8 March Indoor*, besøkt 19. april 2011.

Eksterne lenker
---------------

* (en) Claudio Licciardello – Olympics.com Rediger på Wikidata

* (en) Claudio Licciardello – Olympic.org Rediger på Wikidata

* (en) Claudio Licciardello – Olympedia Rediger på Wikidata

* (en) Claudio Licciardello – Sports-Reference (OL-resultater – arkivert) Rediger på Wikidata

* (en) Claudio Licciardello – World Athletics Rediger på Wikidata

* (it) Claudio Licciardello – FIDAL Rediger på Wikidata

* (en) Claudio Licciardello – Diamond League Rediger på Wikidata
* Profil hos European Athletics
* Profil hos det italienske friidrettsforbundet
* Profil hos All-Athletics.com Arkivert 4. mars 2016 hos Wayback Machine.

|  |  |
| --- | --- |
| Oppslagsverk/autoritetsdata | Prabook
 |